José Maurício da Rocha

**José Maurício da Rocha** (født 18. juni 1885 i Lagoa da Canoa i Alagoas i Brasil, død 24. november 1969 i Bragança Paulista) var en brasiliansk katolsk biskop av Bragança Paulista.
## Liv og virke
### Prest
José Maurício da Rocha studerte ved seminaret i Olinda og ble ordinert til prest i en alder av 23 år for bispedømmet Alagoas den 29. juni 1908.

Han ble umiddelbart utnevnt til professor ved mindreeminaret i Maceió og sekretær for bispedømmets kurie. Erkebiskopen av São Salvador da Bahia ham tittelen honorærkannik av primatsetet i 1911. I  Gjennom hele sin prestetjeneste produserte han en enorm mengde studier, forskning og publikasjoner.

### Biskop av Corumbá
Den 10. mars 1919 utnevnte pave Benedikt XV ham til biskop av Corumbá i delstaten  Mato Grosso do Sul. Han ble ordinert til biskop av Jerônimo Tomé da Silva, erkebiskop av São Salvador da Bahia og primas av Brasil, den 20. juli samme år. Medkonsekratorene var biskopen av Maceió, Manuel Antônio de Oliveira Lopes, og biskopen av Penedo, Jonas de Araújo Batinga.

Han tiltrådte et bispedømme som da var svært isolert, uten patrimonium og med et svært fåtallig presteskap. Han ble værende der i åtte år og ga stor drivkraft til lokal utvikling, uten å forsømme sin åndelige iver for sjelene. Han foretok strabasiøse reiser gjennom innlandet, på eselrygg, for å besøke fjerne menigheter og lokalsamfunn.

### Biskop av Bragança Paulista
Den 4. februar 1927 ble han utnevnt til den første biskop av Bragança Paulista  i delstaten São Paulo. 

Han ble innsatt i embedet den 19. juni 1927. Han styrte bispedømmet med stor iver, befestet dets økonomiske fundamenter og viet seg utrettelig til presteskapets kulturelle og religiøse dannelse, de troendes undervisning og i hovedsak til sjelenes frelse. Han var en sann evangelist. Han produserte utallige konsistente artikler, dyptpløynde hyrdebrev, uforglemmelige taler og prekener. Det som imidlertid mest preget hans karakter var forsvaret av troen og bekymringen for moralens oppløsning. Han var en standhaftig monarkist, men opprettholdt gode forbindelser med de republikanske myndighetene.

Dom José Maurício var en innflytelsesrik skikkelse i Brasils politiske og sosiale liv gjennom første halvdel av det 20. århundre. Han nøt en slik prestisje og innflytelse at når noen ikke klarte å oppnå sine mål med en politiker eller forretningsmann, ble de rådet med det berømte ordtaket: *«Gå og klag til biskopen av Bragança.»* Hvis anliggendet fanget hans interesse, ville hans intervensjon vise seg  vellykket, ble det sagt. Blant de forskjellige politikere og offentlige personer han korresponderte med, skiller den Alagoas-fødte general Góes Monteiro, hans barndomsvenn, seg ut. Han påvirket også guvernøren i São Paulo, Adhemar de Barros, i utformingen av et «skolastisk nythomisme»-prosjekt for Brasil.

Han deltok som konsilfader i den første sesjon av Det andre Vatikankonsil.

### Død
Etter 42 år i spissen for bispedømmet Bragança Paulista, døde han den 24. november 1969 i det bispepalasset i São José i Bragança Paulista. 

Hans balsamerte kropp var dekket av rosefargede klesplagg, brukt på *Gaudete*- og *Laetare*-søndager, som et tegn på glede, og ble vist frem for besøk av en mengde mennesker, ikke bare fra bispedømmet, men også fra mange andre steder i staten og landet. Mange kirkelige myndigheter var til stede, blant dem kardinal Agnelo Rossi, erkebiskop av São Paulo; Dom Umberto Mozzoni, apostolisk nuntius til Brasil, og en rekke erkebiskoper, biskoper, prester og seminarister. Sivile og militære myndigheter var der, særlig tidligere president Jânio Quadros, general Milton Tavares og justisminister Luís Antônio da Gama e Silva. 

Begravelsesritene ble utført på latin av erkebiskopen av Campinas, Dom Antônio Maria Alves de Siqueira, ved katedralen i Bragança Paulista, hvor han ble gravlagt i krypten.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Erkebiskop Jerônimo Tomé da Silva (1849-1924) *1890
* Biakop *José Maurício da Rocha* (1885-1969) *1919

## Referanser